CELEX: 62016TN0338
Language: mt
Date: 2016-06-22 00:00:00
Title: Kawża T-338/16 P: Appell ippreżentat fit-22 ta’ Ġunju 2016 minn Richard Zink mis-sentenza mogħtija fil-11 ta’ April 2016 mit-Tribunal għas-Servizz Pubbliku fil-Kawża F-77/15, Zink vs Il-Kummissjoni

22.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 305/46
            
         Appell ippreżentat fit-22 ta’ Ġunju 2016 minn Richard Zink mis-sentenza mogħtija fil-11 ta’ April 2016 mit-Tribunal għas-Servizz Pubbliku fil-Kawża F-77/15, Zink vs Il-Kummissjoni
   (Kawża T-338/16 P)
   (2016/C 305/62)
   Lingwa tal-kawża: il-Franċiż
   
      Partijiet
   
   
      Appellant: Richard Zink (Bamako, il-Mali) (rappreżentanti: N. de Montigny u J.-N. Louis, avukati)
   
      Parti oħra fil-proċedura: Il-Kummissjoni Ewropea
   
      Talbiet
   
   L-appellant jitlob li l-Qorti Ġenerali jogħġobha:
   
               —
            
            
               tannulla s-sentenza tat-Tribunal għas-Servizz Pubbliku tal-Unjoni Ewropea (it-Tieni Awla), tal-11 ta’ April 2016, fil-Kawża F-77/15 (Zink vs Il-Kummissjoni);
            
         
               —
            
            
               tannulla d-deċiżjoni tal-PMO li tillimita l-ħlas tal-allowance tal-espatrijazzjoni, li tħalla barra bi żball mill-1 ta’ Settembru 2007, għal perijodu ta’ ħames snin;
            
         
               —
            
            
               tikkundanna lill-Kummissjoni tħallas lill-appellant l-allowances tal-espatrijazzjoni li għandu dritt għalihom mill-1 ta’ Settembru 2007, flimkien mal-interessi moratorji kkalkolati bir-rati stabbiliti mill-Bank Ċentrali Ewropew għat-tranżazzjonijiet prinċipali ta’ finanzjament mill-ġdid miżjuda b’żewġ punti fuq l-ammonti diġà mogħtija lill-appellant bħala arretrati fuq ir-remunerazzjoni (allowance tal-espatrijazzjoni) u dawk li għadhom dovuti, mid-data ta’ skadenza rispettiva tagħhom, u dan sal-ħlas komplet wara li jitnaqqsu l-ammonti diġà mħallsa;
            
         
               —
            
            
               tikkundanna lill-Kummissjoni Ewropea għall-ispejjeż taż-żewġ istanzi.
            
         
      Aggravji u argumenti prinċipali
   
   Insostenn tal-appell l-appellant jinvoka erba’ aggravji.
   
               1.
            
            
               L-ewwel aggravju bbażat fuq ksur tal-Artikolu 62 tar-Regolamenti tal-Persunal.
            
         
               2.
            
            
               It-tieni aggravju bbażat fuq ksur tal-prinċipju ta’ legalità tal-atti tal-Kummissjoni.
            
         
               3.
            
            
               It-tielet aggravju bbażat fuq ksur tal-limitazzjoni għal 5 snin tal-arretrati dovuti.
            
         
               4.
            
            
               Ir-raba’ aggravju bbażat fuq ksur tal-obbligu ta’ motivazzjoni.